[{"text_idx": "#000003", "text": "Mari-Liis Jakobson: ta\u0308navapoliitika on oluliselt rohkem moodi la\u0308inud"}, {"text_idx": "#000004", "text": "Mari-Liis Jakobson vo\u0303rdleb Vikerraadio pa\u0308evakommentaaris praeguseid meeleavaldusi mo\u0303ne varasemaga. Eestlased on u\u0308ldiselt olnud u\u0308snagi meeleavalduste leige rahvas, aga mo\u0303ningaid paralleele ikka leiab, ma\u0308rgib Jakobson."}, {"text_idx": "#000005", "text": "Ja\u0308lle sa\u0308riseb. O\u0303hk on pingest a\u0308rev, sotsiaalmeedia on ta\u0308is emotsionaalselt u\u0308lesko\u0308etud mehi ja naisi, osa on ka\u0308inud na\u0308dalapa\u0308evad protestimas. Nii nagu mitmed varasemadki u\u0308hiskondlikud debatid, on nii koroonapiirangud laiemalt kui ka nakkushaiguste ennetuse ja to\u0303rje seaduse ehk NETS-i muudatused ajanud inimesed kahte lehte."}, {"text_idx": "#000006", "text": "U\u0308htede meelest on koroonapiirangud ku\u0308ll rasked taluda, aga po\u0303hjendatud, nagu ka seadusemuudatused, mida pandeemia leviku paremaks seireks ja piiramiseks vaja on. Teiste meelest on koroonapiirangud aga va\u0308ljakannatamatud ja ka o\u0303igustamatud ning usaldamatus kasvab iga riigivo\u0303imu astutud sammu vastu."}, {"text_idx": "#000007", "text": "Vajadus valida pooli tekitab aga veel u\u0308he ku\u0308simuse: miks inimesed, kes seni kodanikuosalust, meeleavaldusi sealhulgas o\u0303ilistanud on, nu\u0308u\u0308d u\u0308hta\u0308kki pa\u0308id vangutavad. On siis to\u0303esti inimesed nii kitsarinnalised?"}, {"text_idx": "#000008", "text": "Lu\u0308hike vastus on, et loomulikult on inimesed kitsarinnalised! Sotsiaalpsu\u0308hholoogid Daniel Kahneman ja Amos Tversky on eristanud nii-o\u0308elda kiiret ja aeglast mo\u0303tlemist. Kiire mo\u0303tlemine on intuitiivne hinnangute andmine, kus me liigitame eri na\u0308htusi silmapilgu jooksul headeks vo\u0303i halbadeks, ohtlikeks vo\u0303i turvalisteks, meeldivateks vo\u0303i ebameeldivateks."}, {"text_idx": "#000009", "text": "Aga inimesel \u2013 eriti haritud inimesel \u2013 on olemas ka aeglase mo\u0303tlemise vo\u0303ime \u2013 koguda infot, kaaluda argumente ning analu\u0308u\u0308sida olukordi, kus kaalutav argument ja kiire mo\u0303tlemise ja\u0308reldus omavahel kokku ei jookse."}, {"text_idx": "#000010", "text": "Mo\u0303tlesin, et teeks sellise aeglase mo\u0303tlemise harjutuse: vo\u0303rdleks hetkel ka\u0308imasolevaid meeleavaldusi mo\u0303ne varasemaga."}, {"text_idx": "#000011", "text": "Eestlased on u\u0308ldiselt olnud u\u0308snagi meeleavalduste leige rahvas, aga mo\u0303ningaid paralleele ikka leiab. O\u0303iguskaitseorganite pa\u0308devuste laiendamise vastu on ju protestitud varemgi, na\u0308iteks 2008. aastal, kui 8. mai liikumine organiseeris meeleavaldusi ja masspostitusi pealkirjaga \"Ei politseiriigile!\"."}, {"text_idx": "#000012", "text": "2012. aasta veebruaris tuldi ta\u0308navatele ACTA vastaste meeleavaldustega, mis omamoodi toitsid ka sama aasta su\u0308gisel puhkenud u\u0308ldisemaid vo\u0303imukriitilisi aktsioone pealkirja all \"Aitab valelikust poliitikast!\"."}, {"text_idx": "#000013", "text": "Sealt edasi on ta\u0308navapoliitika oluliselt rohkem moodi la\u0308inud ja protestijaid on leidunud nii kooseluseaduse poolt kui ka vastu, pagulaste ja U\u0308RO ra\u0308ndeleppe vastu, eelmise valitsuskoalitsiooni vastu, aga paljudel teistelgi teemadel."}, {"text_idx": "#000014", "text": "\"Mo\u0303lemad meeleavaldused olid kantud ko\u0303hklustest, et riigi o\u0303iguskaitseorganid vo\u0303ivad hakata inimeste tegevusvabadust senisest enam piirama.\""}, {"text_idx": "#000015", "text": "Kui vo\u0303rrelda NETS-i vastaseid meeleavaldusi na\u0308iteks 2012. aasta ACTA vastaste meeleavaldustega, siis on siit leitavad nii mo\u0303nedki paralleelid. Mo\u0303lemad meeleavaldused olid kantud ko\u0303hklustest, et riigi o\u0303iguskaitseorganid vo\u0303ivad hakata inimeste tegevusvabadust senisest enam piirama."}, {"text_idx": "#000016", "text": "Ka on tunnuslik, et mo\u0303lemad meeleavaldused to\u0303id kokku u\u0308sna kirju seltskonna. Kui ACTA meeleavaldusi vedasid eest Eesti Interneti Kogukonna aktivistid, siis kohale jo\u0303udis va\u0308ga lai seltskond, kes ei pruukinud sugugi ko\u0303ik ku\u0308simuse juriidilise poolega kursis olla. Ja nii mo\u0303nigi tuli meelt avaldama rohkem toonase valitsuse vastu kui mingi konkreetse muutuse poolt."}, {"text_idx": "#000017", "text": "Sama vaatab meile vastu nu\u0308u\u0308dki \u2013 paljudel meeleavaldajatel pole va\u0308ga selget arusaama, mida see seaduseelno\u0303u 347SE siis endast ikka ta\u0308pselt kujutab."}, {"text_idx": "#000018", "text": "Kokku on tulnud va\u0308ga lai ring inimesi alates nendest, kellele lihtsalt ei meeldi maski kanda ja kes ootavad, et saaks tagasi igapa\u0308evato\u0308o\u0308d tegema minna kuni elukutseliste meeleavaldajate ja eri liiki esoteerikuteni va\u0308lja. Meeleavaldus nagu Araabia kevad ku\u0308mmekond aastat tagasi, kus u\u0308hele va\u0308ljakule kogunesid u\u0308hise vastase vastu kokku nii islamistid kui ka liberaalid."}, {"text_idx": "#000020", "text": "Esiteks, NETS-i vastased on algusest peale olnud kokkupo\u0303rkekursil otsustajatega. ACTA puhul otsisid netiaktivistid enne ta\u0308navatele tulemist seadusandjaga dialoogi, ka\u0308isid kohtumas, selgitasid riske, tegid erinevaid ettepanekuid. Seekord said aga riigikogu liikmed lihtsalt 800 000 u\u0308hesuguse sisuga kirja. Masspostitamine on iseenesest ta\u0308itsa legaalne ja legitiimne osalusvorm, aga see on omamoodi viimase etapi abino\u0303u, kui sisulist dialoogi pole o\u0303nnestunud luua."}, {"text_idx": "#000021", "text": "Teiseks, ACTA meeleavaldused mo\u0303jusid siiramalt, sest korraldajate eesma\u0308rk oli konkreetne ja sisupoliitiline. Keegi ei bravuuritsenud ega jaganud kohti riigipo\u0308o\u0308rdeja\u0308rgses valitsuses."}, {"text_idx": "#000022", "text": "Kolmandaks, pandeemiaolukorras ei ole samasugusele meeleavaldusele kogunemine enam pelgalt oma ha\u0308a\u0308le kuuldavaks tegemine, vaid ka kodanikuallumatus, sest to\u0308o\u0308tab vastu praegustele viiruse leviku piiramiseks kehtestatud meetmetele. Kui meeleavaldajad oleksid hoidnud piisavat distantsi ning mitte kogunenud suurematesse kui ku\u0308meiikmelistesse ru\u0308hmadesse, oleks olnud teine lugu."}, {"text_idx": "#000023", "text": "Aga palju on muutunud ka kontekstis. Kui mo\u0303ne kuu eest poleks olnud kapitooliumi ru\u0308nnakuid USA-s, siis ma ei usu, et politsei oleks reageerinud niivo\u0303rd suurte jo\u0303ududega."}, {"text_idx": "#000024", "text": "Ja veel u\u0308ks kontekstimuutus. Kui 2012. aastal ka\u0308is u\u0308le Eesti meeleavalduste laine, siis oli raske panna so\u0303rme konkreetsele po\u0303hjusele, miks inimesed va\u0308lja tulid, peale rahulolematuse valitsemiskultuuriga. Praegu toidab paljude inimeste meeleheidet konkreetne eluline po\u0303hjus."}, {"text_idx": "#000025", "text": "Mis puudutab valitsemiskultuuri, siis siin tuleb minu meelest riigikogu tunnustada, et NETS-i muudatuste menetlemisega aeg maha vo\u0303eti. Jah, meetmed oleks lihtsustanud viiruse seiret ning aidanud praeguseid reegleid paremini jo\u0303ustada, aga konflikti de-eskaleerimine on antud juhul olulisem."}, {"text_idx": "#000026", "text": "Oleks naiivne arvata, et see otsus need inimesed, kes ammu enam oma riiki ei usalda, nu\u0308u\u0308d u\u0308hta\u0308kki teise usku po\u0308o\u0308raks, aga meile teistele on oluline na\u0308idata, et riigivo\u0303im on responsiivne."}, {"text_idx": "#000027", "text": "Nagu hea korteriu\u0308histu esimees, kes u\u0308histut lo\u0303hestavale plaanile hetkeks pidurit to\u0303mbab. Mammi viiendalt usub endiselt, et kuuenda korruse naaber teda mu\u0308rgitada pu\u0308u\u0308ab ja et tegelikult on tulnukad o\u0303ige korteriu\u0308histu esimehe a\u0308ra viinud, aga va\u0308hemalt ko\u0303igil teistel on vo\u0303imalik siit viisakalt edasi minna."}, {"text_idx": "#000029", "text": "ERR.ee vo\u0303tab arvamusartikleid ja lugejakirju vastu aadressil [email protected]. O\u0303igus otsustada artikli vo\u0303i lugejakirja avaldamise u\u0308le on toimetusel."}, {"text_idx": "#000033", "text": "To\u0303nis Saarts: EKRE poliitkommunikatsiooni meistriklass"}, {"text_idx": "#000036", "text": "Karilaid: meeleavalduse suurte jo\u0303ududega turvamine ei paistnud hea va\u0308lja"}, {"text_idx": "#000037", "text": "Politsei eemaldas Toompealt piirded ja muutis taas taktikat"}, {"text_idx": "#000038", "text": "Eksperdid peavad politsei jo\u0303ukasutust meeleavaldustel liigseks"}, {"text_idx": "#000039", "text": "Siseminister: politseiriigist pole po\u0303hjust ra\u0308a\u0308kida"}, {"text_idx": "#000040", "text": "Sinisalu: Toompea protestide taga ei maksa na\u0308ha Kremli karvast ka\u0308tt"}, {"text_idx": "#000041", "text": "Galerii: politsei pidi meeleavaldusse sekkuma"}, {"text_idx": "#000042", "text": "Soome politsei pidas piirangute vastasel meeleavaldusel kinni 20 inimest"}, {"text_idx": "#000045", "text": "Juhan Kivira\u0308hk: aitab valelikust poliitikast!"}, {"text_idx": "#000047", "text": "Harri Tiido: populismist laiemalt u\u0308he prantsuse autori pilgu la\u0308bi"}, {"text_idx": "#000048", "text": "Andra Siibak: laste o\u0303igused vajavad andmerikkas maailmas paremat kaitset"}, {"text_idx": "#000049", "text": "Peeter Kaasik: boikoteerida olu\u0308mpiama\u0308nge vo\u0303i mitte?"}, {"text_idx": "#000050", "text": "Aivar Hundima\u0308gi: omavalitsused jooksevad liiga lu\u0308hikese finantsketi otsas"}, {"text_idx": "#000051", "text": "Enn Tupp: pidage so\u0303da, aga mitte minu o\u0303ues"}, {"text_idx": "#000052", "text": "Aet Laigu: mida sina, naisrez\u030cisso\u0308o\u0308r, meestest ja oma filmist u\u0308ldse tead?"}, {"text_idx": "#000055", "text": "Eestlastel on ja\u0308a\u0308purjetamise EM-il avapa\u0308eva ja\u0308rel kaks esikolmikukohta"}, {"text_idx": "#000056", "text": "Saks: Venemaa suur pealetung ka\u0308ib juba mo\u0303nda aega"}, {"text_idx": "#000057", "text": "ETV spordi lu\u0308hiuudised 7. veebruaril"}, {"text_idx": "#000060", "text": "Eili Soon: mida rohkem klaasiga to\u0308o\u0308tada, seda rohkem ma tunnen, kuidas see mind suunab"}, {"text_idx": "#000062", "text": "24 aastat tagasi debu\u0308teerinud suusahu\u0308ppaja so\u0303idab taas MM-ile"}, {"text_idx": "#000063", "text": "Tu\u0308rgis ja Su\u0308u\u0308rias on tugevate maava\u0308rinate to\u0303ttu hukkunud u\u0308le 5400 inimese"}, {"text_idx": "#000064", "text": "Kohtla-Ja\u0308rve linnavalitsus sai paika vaid u\u0308heksa pooltha\u0308a\u0308lega"}]